
BIROUL DRUMURI, PODURI SI PARCAJE
NR. SC2018 – 
RAPORT DE SPECIALITATE
privind aprobarea actualizării Devizului general din cadrul Studiului de Fezabilitate aferent obiectivului de investiţii ,,Modernizare str. Gr. Alexandrescu, tronson C. Torontalului – C. Aradului”

Având în vedere Expunerea de motive a Primarului Municipiului Timişoara şi Proiectul de hotărâre privind aprobarea actualizării Devizului general din cadrul Studiului de Fezabilitate aferent obiectivului de investiţie “Modernizare str. Grigore Alexandrescu, tronson C. Torontalului – C. Aradului”; 

Facem următoarele precizări:

Direcţia Edilitară prin Biroul Drumuri, Poduri și Parcaje are cuprins în programul de dezvoltare aferent anului 2018 obiectivul de investiţii ,,Modernizare str. Grigore Alexandrescu, tronson C. Torontalului – C. Aradului”. 
În situația actuală strada supusă modernizării asigură accesul la diferite societăți comerciale și blocuri de locuințe fiind prevăzută cu două benzi de circulație, una pe fiecare sens.
Având în vedere urbanizarea intensă și dezvoltarea zonelor de locuințe, volumul traficului de autovehicule a crescut în mod considerabil, astfel că în anumite perioade ale zilei capacitatea de circulație a drumului este depășită, traficul desfășurându-se anevoios. Ca urmare investiţia, care face obiectul acestui studiu de fezabilitate, are ca obiectiv general amenajarea şi modernizarea străzii Grigore Alexandrescu pe tronsonul dintre Calea Torontalului si Calea Aradului  prin realizarea străzii cu două benzi de circulaţie pe sens, amenajare trotuare, piste de biciclete şi realizarea unei intersectii tip sens giratoriu la intersectia cu Calea Torontalului.


Studiul de Fezabilitate pentru ,,Modernizare str. Grigore Alexandrescu, tronson C. Torontalului – C. Aradului”, a fost întocmit de S.C Proexco S.R.L - Oradea în baza contractului de prestare de servicii nr. 177/21.07.2014.
Prin HCL nr. 96/23.02.2018 a fost aprobat Studiul de Fezabilitate mai sus menționat. Valoarea totală a investiției a fost estimată, conform devizului general  la 9.468,544 mii lei, respectiv 2.143,368 mii Euro (1Euro = 4,4176 lei la data de 20.10.2017), sursa de finantare provenind în totalitate de la bugetul local.

Având în vedere modificările legislative survenite după elaborarea Studiului de fezabilitate, ţinând cont de rata inflaţiei și în vederea lansării procedurilor de atribuire a contractului de execuţie lucrări este necesară actualizarea Devizului general din cadrul documentației tehnico-economice faza SF. 

Datorită actualizării valoarea investiţiei, conform Devizului General este estimată la 10.151,851mii lei (inclusiv TVA) respectiv 2.298,047 mii Euro.
Durata de realizare pentru execuţia lucrărilor proiectate este estimată la 8 luni.

Sursa de finanţare: Bugetul local capitolul Cap 84.02.03.03. Străzi


Având în vedere prevederile legale, apreciem că Proiectul de hotărâre privind aprobarea actualizării Devizului general din cadrul Studiului de Fezabilitate pentru obiectivul de investitii ,,Modernizare str. Grigore Alexandrescu, tronson C. Torontalului – C. Aradului”, îndeplineşte condițiile pentru a fi supus dezbaterii și aprobării plenului consiliului local. 

